Р Е Г Л А М Е Н Т

ЗА ПРОВЕЖДАНЕ НА РЕПУБЛИКАНСКИ ТУРНИР „ОСВОБОЖДЕНИЕ”
ПО СТРЕЛБА С ПИСТОЛЕТ ЗА СЛУЖИТЕЛИ НА МВР И ДЪРЖАВНИ СЛУЖИТЕЛИ ОТ ДРУГИ МИНИСТЕРСТВА НАЗНАЧЕНИ ПО ЧЛ.142 АЛ.1 Т 1    ОТ ЗМВР
28.02. – 02.03.2022 г.  гр. БУРГАС



На основание Вътрешните правила за реда и начина за организиране и провеждане на тренировъчната и състезателната дейност на служителите в МВР,  рег.№ 8121з-762/02.07.2019 г. и утвърдения Спортен календар на „Спортна асоциация – МВР“, от 28.02. до 02.03.2022 г. в гр. Бургас ще се проведе републикански турнир „ОСВОБОЖДЕНИЕ” по стрелба с пистолет за служители на МВР и дължавни служители от други Министерства назначени по чл. 142 ал.1 т.1 от ЗМВР.

І. Организатори:
ЦБПС при АМВР, ОД МВР Бургас, Стрелкова асоциация МВР и „Спортна асоциация – МВР”. 

ІІ. Място за провеждане:
Стрелбищен комплекс “АПОЛО” гр. Бургас.

ІІІ. Право на участие:
  1. Състезатели, служители на МВР и дължавни служители от други министерства назначени по чл. 142 ал.1 т.1 от ЗМВР.. 
2. Състав на отборите:
- отбор – мъже (трима служители);	
- отбор –  жени (две служителки);
- допускат се индивидуални участници 
3. Състезатели - пенсионери от МВР могат да участват от името на дирекцията, в която са работили преди пенсионирането си.
4. Курсантите от АМВР имат право да участват след преминало успешно обучение по стрелкова подготовка през годините и положили успешно изпит за безопасно боравене с огнестрелно оръжие. Оръжието, с което участват е служебно.

	ІV. Необходими документи:
1. Списък, заверен от директора на дирекцията или от началника на звено „Човешки ресурси”.
2. Служебна карта.
3. Предсъстезателен медицински преглед.
Забележка: Служебната карта се представя на огневата линия, преди старта, а медицинското свидетелство на техническата конференция.

V. Система за провеждане:
Провежда се в две части - „полицейска стрелба – отборно класиране” и „полицейска стрелба – индивидуално класиране” 
1. Полицейска стрелба – отборно класиране 

Зачетни изстрели – най – малко 12 бр. 
- стрелбата се изпълнява най - малко с два пълнителя;
- брой патрони в пълнител – по преценка на състезателя; 
- разрешава се ползването на резервни пълнители;
- презареждане – по преценка на състезателя;

Мишени и ред на изпълнение
      - четири мишени гръдна № 4; и № 6.2;
- метална цел.

Очилата за стрелба са задължителни!

Служителят е прав на 20 метра от мишенното поле в началото на коридор при сигнал от таймер тръгва към зона на 15 метър, където е поставено оръжието му на поставка/стол, изпълнява дванадесет клека за мъжете и шест за жените, като ръцете при всеки клек трябва да докосват определен предмет. Взема оръжието си, поставя пълнител в магазина, вкарва патрон,  предвижва се до зоната на 7 метра и обстрелва мишените в следната последователност: мишена номер 1 и 2 с по два изстрела. Предвижва се до 12 м, където зад преграда обстрелва мишена номер 1 и 2 с по 1 изстрел от всяка страна, презарежда на място без да изхвърля пълнителя. Излиза от дясно на преградата и предвижва се към зона на седмия метър в движение обстрелва мишена номер 3 с два изстрела. От зоната обстрелва с по 1 изстрел мишени номер 3 и 4. Предвижва се към зона на 10/12 метър, като обстрелва с два изстрела в движение назад мишена номер 4. Предвижва се в зона зад ,,автомобил’’ и от положение коляно прострелва попър (тип елха), до паразяването му. Оръжието е на предпазител, не се обезопасява и се поставя в кутия с прегради. 

Прострелването на металната цел е сигнал за стартиране на следващият служител. При невъзможност да се простреля металната цел сигнала за стартиране или прекратяване на стрелбата може да бъде друг. 

Оценка на резултата – Времето се отчита с таймер. Към времето от таймер се добавят наказателни секунди, както следва:
- при попадения намиращи се в зони “10” и “9” върху полученото време за изпълнение на упражнението не се начисляват наказателни секунди; 
- за всяко попадение в зони “8 и 7” се начисляват по две наказателни секунди;
- за всяко попадение в зони “6 и 5” се начисляват по четири наказателни секунди; 
- за всеки изстрел извън зоната на отчитане се начисляват 10 наказателни секунди; 
- при повече изстрели в мишена се отнемат по-добрите попадения; 
- за всяко нерегламентирано нарушение се начисляват 10 наказателни секунди; 
- при прострелване на прегради, манекени и препятствия в зоната за стрелба се начисляват 10 наказателни секунди за всяко;
	- за всяко преминаване на ограничителните линии по време на стрелба се начисляват 10 наказателни секунди;
- за изстрел, произведен извън регламента се начисляват 20 наказателни секунди;
  - на дисквалифицираните служители се начисляват 120 наказателни секунди към времето;
  - при попадение върху външната линията на крайната зона за отчитане се начисляват седем наказателни секунди;
- при липса на попадение в металната цел се начисляват 10 наказателни секунди. 

В полето от мишените до най-далечната зона за стрелба ще бъдат разположени препятствия затрудняващи стрелбата. 

Стрелба в движение – след всеки изстрел служителят трябва да премести най-малко веднъж стъпалото на единия крак, тялото видимо да промени положението си. 

Регламента е изготвен от инструктора по стрелкова подготовка старши тактически полицай Тодор Бойнов, сектор СТД при ОДМВР Бургас.

2. Полицейска стрелба – индивидуално класиране

Брой изстрели – 16 броя
- стрелбата се изпълнява с най-малко два пълнителя;
- брой патрони – по преценка на служителя;
- презареждане – задължително по преценка на служителя.

Мишени и ред за изпълнение 
- две мишени № 6,2;
- две мишени № 4 гръдна.

Служителят е прав на 20 метър от мишенното поле в зона ,,Х’’, при команда внимание извършва захват на оръжието, при сигнал от таймер тръгва по очертан коридор, между 20 и  15 метър  има зона с препиатствие – стълба, предвижваики се през зоната в движение се прострелват 4 пъти мишени номер 1 и 2, като след всеки изстрел мишените се редуват. В зоната на 12 метър се произвеждат четри изстрела от положение коляно по два в мишени номер 3 и номер 4. Излиза от зоната и в движени обстрелва мишени номер 3 и 4 с по 2 изстрела. Предвижва се до зона на 5-тия метър и обстрелва всяка мишена с по 1 изстрел.
Стрелба в движение - след всеки изстрел служителят трябва да премести най-малко веднъж стъпалото на единия крак, тялото видимо да промени положението си. 

Оценка на резултата - Времето се отчита с таймер. Към времето от таймер се добавят наказателни секунди, както следва:
- при попадения намиращи се в зони “10” и “9” върху полученото време за изпълнение на упражнението не се начисляват наказателни секунди; 
- за всяко попадение в зони “8 и 7” се начисляват по две наказателни секунди;
- за всяко попадение в зони “6 и 5” се начисляват по четири наказателни секунди; 
- за всеки изстрел извън зоната на отчитане се начисляват 10 наказателни секунди; 
- при повече изстрели в мишена се отнемат по-добрите попадения; 
- за всяко нерегламентирано нарушение се начисляват 10 наказателни секунди; 
- при прострелване на прегради, манекени и препятствия в зоната за стрелба се начисляват 10 наказателни секунди за всяко;
- за всяко преминаване на ограничителните линии по време на стрелба се начисляват 10 наказателни секунди;
- за изстрел, произведен извън регламента се начисляват 20 наказателни секунди;
- на дисквалифицираните служители се начисляват 100 наказателни секунди към времето;
- при попадение върху външната линията на крайната зона за отчитане се начисляват седем наказателни секунди.
В полето от мишените до най-далечната зона за стрелба ще бъдат разположени препятствия затрудняващи стрелбата.

Регламента е изготвен от главен инструктор по стрелкова подготовка инспектор Стоян Тончев, сектор пътна полиция при ОДМВР Бургас.

Внимание !  При провеждане на стрелбите да се спазват стриктно мерките за безопасност. Ръководителите на отборите да отработят упражненията с цел безопасно боравене с оръжието!

VІ. Протокол, класиране и награждаване:
1. Провеждането на републиканския турнир се съпътства от протокол по откриване и закриване, който се разяснява по време на техническата конференция. При откриването се изпълнява Националният химн.

2. Класиране:
Индивидуално класиране – за мъжете и жените, определя се от времето за изпълнение.
Отборно класиране – определя се от времето за изпълнение. Отделно  за мъже и жени. При равенство по-предно място заема отборът с по-малко наказателни секунди. 
Комплексно класиране – определя се от сбора на времето за изпълнение на отбора мъже и жени от съответната дирекция.
3. Награди:
· индивидуални награди – медали за 1, 2, 3 място и грамоти до 6 място;
· отборни награди – купи за 1, 2, 3 място и грамоти до 6 място;
· комплексни награди – купи  за 1, 2, 3 място и грамоти до 6 място.

VІІ. Изисквания към оръжието и състезателите:
Служителите на МВР използват само служебно зачислено оръжие в съответствие с МЗ № 8121з-533/12.05.2015 г. Оръжието се вписва в заявка заверена от директора или от началника на „Човешки ресурси”.
	1. Оръжието и боеприпасите се осигуряват от отборите.
	2. Стрелбата се изпълнява с една или две ръце по избор на стрелящия.
	3. Разрешава се използването на всеки голямокалибрен пистолет (без револвер) с калибър от 7.65 мм до 9 мм включително.
	4. Не се допускат пистолети предназначени само за спортни цели.
5. Разрешава се стандартно оборудване произведено за съответното оръжие –ръкохватка, лазерен прицел, инфрачервен прицел, фенер и други, като при стрелбата се ползват откритите мерни прибори.
6. При възникване на засечка, състезателят сам отстранява възникналата неизправност и е за негова сметка.

Забранява се всякакво боравене с огнестрелното оръжие извън огневата линия. При констатирани нарушения отбора ще бъде дисквалифициран.

VІІІ. Ръководство на първенството:
1. Турнирът се ръководи от:
- ръководител на стрелбата – ОД МВР Бургас и ЦБПС АМВР;
- жури д'апел в състав – ръководителят на стрелбата и двама представители ръководители на отбори (взима решение по състезателните правила и оценка на резултата);
-  съдийски екип и техническо обслужване – от ЦБПС АМВР, ОДМВР Бургас и Стрелкова асоциация МВР.
1. Задължения на ръководството:
- ръководи стрелбата, отчита резулттите и създават организация за правилно протичане на турнира.  
- следи за прилагането и спазването на настоящата регламент;
- взима решения по подадени писмени жалби;
- при необходимост, прилага нормативните документи на МВР;
- изготвя отчет и протокол за турнира;

ІХ. Настаняване:
Участниците ще бъдат настанени в хотел „Авеню” гр. Бургас. 
„Спортна асоциация – МВР“ поема разходите за нощувка на 1 отбор мъже и 1 отбор жени от дирекция. Всички други разходи са за сметка на дирекциите и спортните клубове. 

Х. Заявки за участие и резервации на места за настаняване ще се приемат писмено до 21.02.2022 г. в ЦБПС АМВР.
За заявки, получени след определения срок, организаторите не поемат ангажименти за настаняване.

ХІ. Други:
1. Техническата конференция с участието на ръководителите на отборите ще се проведе на 28.02.2022 г. от 16.00 ч. в сградата на ОД на МВР Бургас.
2. При установяване на нередовен състезател, същият се отстранява от турнира.
	3. Жалби се подават до 30 минути след приключване на всяка част чрез водача на отбора и се разглеждат от жури д'апел.
	4. Всички неупоменати в настоящия регламент въпроси се решават от ръководството на турнира.
ПРИЛОЖЕНИЕ: Програма на турнира 


Адрес за кореспонденция:
1408 София
ул. „Балша” № 18, стадион „Раковски”
Телефони за връзка, подаване на заявки и допълнителна информация:
0879 89 07 14; 2 58 06 – Е. Велев, 
Служебна ел.поща: Деловодство ЦБПС 
e-mail: office@sa-mvr.com



ГЕНЕРАЛЕН СЕКРЕТАР НА
„СПОРТНА АСОЦИАЦИЯ – МВР“: 

ЧАВДАР АТАНАСОВ

28.02.2022 г.	- понеделник


12.00ч. – 14.00ч.	- Пристигане, тренировка и настаняване и тренировка
16.00ч.    		- Техническа конференция 


01.03.2022 г.	- вторник (полицейска стрелба І)

08.30ч.    		- Старт ( по график ) 
11.00ч.    		- Официално откриване 
11.30ч.    		- Старт ( по график ) 


02.03.2022 г.	- сряда (полицейска стрелба ІІ)

08.30ч.    		- старт по график
14.30ч.    		- Награждаване и официално закриване  на турнира


